

|  |  |  |
| --- | --- | --- |
| Галоўнае ўпраўленне па адукацыiБрэсцкага аблвыканкамаДЗЯРЖАЎНАЯ ЎСТАНОВА АДУКАЦЫІ“БРЭСЦКІ АБЛАСНЫ ІНСТЫТУТ РАЗВІЦЦЯ АДУКАЦЫІ”вул. Я.Купалы, 20/1, 224020, г. Брэсттэл./факс 354299эл. адрас: mail@boiro.by13.02.2023 № 02-05/265 |  | Главное управление по образованиюБрестского облисполкомаГОСУДАРСТВЕННОЕ УЧРЕЖДЕНИЕ ОБРАЗОВАНИЯ“ БРЕСТСКИЙ ОБЛАСТНОЙ ИНСТИТУТ РАЗВИТИЯ ОБРАЗОВАНИЯ”ул. Я.Купалы, 20/1, 224020, г. Брест тел./факс 354299эл. адрес: mail@boiro.by |
| Начальнікам аддзелаў (упраўленняў) па адукацыі райгарвыканкамаў  |

Паведамляем, што 1 **сакавіка 2023 года** ДУА «Брэсцкі абласны інстытут развіцця адукацыі» для намеснікаў кіраўнікоў па вучэбнай (вучэбна-выхаваўчай) рабоце ўстаноў адукацыі, раённых (гарадскіх), школьных метадычных аб’яднанняў, настаўнікаў беларускай мовы і літаратуры, іншых зацікаўленых асоб, арганізуе курсы на платнай аснове (**дыстанцыйная форма навучання** **(№ ОК-23-16**)): **«Эфектыўныя прыёмы падрыхтоўкі да цэнтралізаванага экзамену па беларускай мове».**

Вебінар праводзяць:

**ВАЛОЧКА ГАННА МІХАЙЛАЎНА** – галоўны навуковы супрацоўнік лабараторыі гуманітарнай адукацыі навукова-даследчага цэнтра Навукова-метадычнай установы “Нацыянальны інстытут адукацыі” Міністэрства адукацыі Рэспублікі Беларусь. Кандыдат філалагічных навук, доктар педагагічных навук, прафесар. Кіраўнік аўтарскага калектыву па распрацоўцы канцэпцыі і адукацыйных стандартаў вучэбнага прадмета «Беларуская мова», вучэбных праграм па беларускай мове (5–11 класы), нормаў ацэнкі вынікаў вучэбнай дзейнасці вучняў па беларускай мове. Аўтар манаграфіі «Тэарэтыка-метадычныя асновы развіцця звязнага маўлення вучняў на ўроках беларускай мовы: 5–10 класы», аўтар і суаўтар 8 падручнікаў, з іх 2 эксперыментальных, 38 вучэбна-метадычных дапаможнікаў, 3 вучэбна-метадычных комплексаў па арганізацыі і правядзенні факультатыўных заняткаў, даведніка па арфаграфіі і пунктуацыі беларускай мовы, зборніка экзаменацыйных матэрыялаў па беларускай мове (тэксты пераказаў), кантрольна-вымяральных матэрыялаў (дыктанты, пераказы для 5–9, 10–11 класаў, тэсты для 8–11 класаў) і інш. Прымала ўдзел у саставе рабочай групы па падрыхтоўцы новай рэдакцыі «Правіл беларускай арфаграфіі і пунктуацыі» (2006–2008).

Старшыня секцыі беларускай мовы і літаратуры навукова-метадычнага савета пры Міністэрстве адукацыі Рэспублікі Беларусь, член рэдкалегіі навукова-метадычнага часопіса «Беларуская мова і літаратура», навуковага часопіса «Педагогическая наука и образование».

Аўтар і суаўтар каля 200 навуковых і навукова-метадычных прац.

**ПІТЭНКА АЛЕНА МІКАЛАЕЎНА** – начальнік ВМЦ развіцця агульнай сярэдняй адукацыі на II і III ступенях.

Пытанні для абмеркавання:

1. Арганізацыйна-метадычнае суправаджэнне падрыхтоўкі і правядзення ЦЭ.

2. Адказы на пытанні ўдзельнікаў.

Праграма вебінара ўключае наступныя пытанні:

1. ЦЭ у сістэме выніковай атэстацыі вучняў.

2. Вучэбныя дапаможнікі і іншая вучэбная літаратура па беларускай мове пры падрыхтоўцы да ЦЭ.

3. Складанне і ацэньванне тэставых работ (у тым ліку з часткай С) па беларускай мове.

4. Выкарыстанне адкрытага банка тэставых матэрыялаў па беларускай мове.

Падача заявак (рэгістрацыя) на навучальныя дыстанцыйныя курсы праводзіцца на сайце ДУА «Брэсцкі абласны інстытут развіцця адукацыі» (раздзел «Мерапрыемствы» – па ссылцы «Рэгістрацыя на навучальныя курсы (№ **ОК-23-16**) з 13.02.2023 па 01.03.2023 г.

Пасля рэгістрацыі слухачам навучальных курсаў будуць высланы пісьмы са спасылкай доступу да канферэнцыі для навучання з выкарыстаннем сервіса MS Teams.

**Для правядзення дыстанцыйнага навучання неабходны наступныя параметры камп’ютара: АC Windows 7, 10; двух'ядравы працэсар;** **АЗП 4 ГБ;** **падключэнне да інтэрнэту 10мб/с, Web камера**.

Пачатак навучання: **1 сакавіка 2023 г. – 14.00.**

Кошт навучання – 28 (дваццаць восем) рублёў (1 чал.)

Аплата за навучанне можа ажыццяўляцца:

а) па месцы жыхарства слухачоў (у мясцовых аддзяленнях сувязі ці банкаў) на бягучы (разліковы) рахунак BY31BLBB36320200298147001001 у дырэкцыі ААТ «Белінвестбанк» па Брэсцкай вобласці г.Брэст, код BLBBBY2X, УНН 200298147, ОКПО 05899548 з абавязковай паметкай ОК-23-16;

б) аплата таксама даступна праз Сістэму «Разлік» (ЕРИП): *Образование и развитие* *→Дополнительное образование и развитие → Академии-институты → Брестский областной ИРО → Обучающие курсы → ввести номер курсов (ОК-23-16).*

Слухачам навучальных курсаў неабходна:

1. Запоўніць форму рэгістрацыі (анкету) на навучальныя курсы ОК 23-16 (уверсе старонкі).
2. Спампаваць форму дагавора аб навучанні і акта выкананых работ, запоўніць і адправіць на элекронную пошту*:* *market@boiro.by*.

 Па заканчэнні навучальных курсаў будзе выдадзена даведка аб навучанні ўстаноўленага ўзору.

Адказныя метадысты: Даніш Анатоль Іванавіч тэл.(80162) 95-85-43, Балтрамеюк Юлія Аляксееўна тэл.(80162) 95-85-51.

Рэктар інстытута А.В.Машчук

Электронны варыянт адпавядае арыгіналу

11 Балтрамеюк 95-85-51